Σχέσεις Ολλανδίας-Πολωνίας

Οι σχέσεις Ολλανδίας-Πολωνίας είναι οι επίσημες διμερείς σχέσεις μεταξύ του Βασιλείου των Κάτω Χωρών και της Δημοκρατίας της Πολωνίας. Η Πολωνία έχει πρεσβεία στη Χάγη και η Ολλανδία έχει πρεσβεία στη Βαρσοβία.

Ιστορία 
Οι δύο χώρες έχουν μια μακροχρόνια σχέση που χρονολογείται από τον Μεσαίωνα. Ο ισχυρός δεσμός τους ξεκίνησε τον 16ο αιώνα, όταν οι Ολλανδοί Μενονίτες άρχισαν να εγκαθίστανται στην Πολωνία στα μέσα της δεκαετίας του 1500 για να απομακρυνθούν απο τους διωγμούς σε όλη την Ευρώπη. Εγκαταστάθηκαν κυρίως στο δέλτα του Βιστούλα, και αργότερα στην Μασοβία και στο Μπερντίσουφ στη Βολυνία. Πολλές από τις τεχνικές, τους πολιτισμούς και τις συνεισφορές των Μενονιτών παραμένουν στην Πολωνία σήμερα ως παράδειγμα ιστορικής ανοχής της Πολωνικής-Λιθουανικής Κοινοπολιτείας.

Κατά τη διάρκεια της Ολλανδικής Χρυσής Εποχής, εμπορεύματα μεταφέρονταν ελεύθερα μεταξύ της Ολλανδίας και της Πολωνίας, με τους Ολλανδούς εμπόρους να αποκτούν δεσπόζουσες θέσεις στο εμπόριο με τους Πολωνούς, μέχρι την επέκταση των τεχνών και της αρχιτεκτονικής. Ωστόσο, στη συνέχεια, αργότερα οι σχέσεις μεταξύ δύο χωρών διακόπηκαν από τους διαμελισμούς της Πολωνίας και για τα περισσότερα από τα επόμενα 123 χρόνια, δεν υπήρχε επίσημος δεσμός μεταξύ των δύο. Παρ΄ όλα αυτά, Πολωνοί μετανάστες που διέφευγαν από τους διωγμούς στη Ρωσική Αυτοκρατορία, στην Αυστριακή Αυτοκρατορία και στο Βασίλειο της Πρωσίας δέχθηκαν βοήθεια από την Ολλανδία και μερικές φορές εγκαταστάθηκαν εκεί. Στα τέλη του 18ου αιώνα, ορισμένοι Ολλανδοί Μενονίτες εγκαταστάθηκαν κοντά στις πόλεις Λβουφ και Γκρούντεκ Γιαγκιελόνσκι στον Αυστριακό Διαμελισμό της Πολωνίας.

Σύγχρονοι δεσμοί 

Μετά τον Α΄ Παγκόσμιο Πόλεμο και την αναγέννηση της Πολωνίας, οι δύο χώρες σύναψαν και πάλι σχέσεις. Ωστόσο, υπήρχαν ελάχιστες έως καθόλου επίσημες συνδέσεις μέχρι τον Β΄ Παγκόσμιο Πόλεμο, όταν η ναζιστική Γερμανία ξεκίνησε εισβολές και στα δύο έθνη. Όντας θύματα της ναζιστικής βαρβαρότητας, οι Πολωνοί και οι Ολλανδοί μοιράστηκαν κοινά σύνορα εναντίον των Ναζί. Το 1ο Πολωνικό Τάγμα Τεθωρακισμένων εντάχθηκε ως μέρος των Συμμάχων υπό την ηγεσία του Ηνωμένου Βασιλείου και συμμετείχε στον ολλανδικό απελευθερωτικό πόλεμο εναντίον των Ναζί, όπου επαινέθηκε για τις γενναίες προσπάθειές του στον αγώνα του για απελευθέρωση τόσο της Πολωνίας όσο και της Ολλανδίας.

Ωστόσο, μετά το Β΄ Παγκόσμιο Πόλεμο, οι σχέσεις της Ολλανδία και της Πολωνίας διακόπηκαν εντελώς για δεύτερη φορά, με την Πολωνία να πέφτει στους κομμουνιστές που ελέγχονταν από τη Σοβιετική Ένωση στο Ανατολικό Μπλοκ, ενώ η Ολλανδία ήταν μέρος του Δυτικού Μπλοκ του Ψυχρού Πολέμου. Παρ΄ όλα αυτά, οι Ολλανδοί υποστήριξαν το κίνημα Αλληλεγγύης για την ανατροπή των κομμουνιστών στην Πολωνία, το οποίο ήταν απόλυτη επιτυχία και ανέτρεψε συνολικά την κομμουνιστική κυριαρχία στην Ανατολική Ευρώπη.

Εμπόριο, άνθρωποι και συνεργασία 
Η Ολλανδία είναι πλέον ο Νο.1 επενδυτής της Πολωνίας στην Ευρωπαϊκή Ένωση, με συνολικά 30,3 δισεκατομμύρια ευρώ το 2015. Υπάρχουν περίπου 2.500 επιχειρήσεις που λειτουργούν στην πολωνική αγορά με ολλανδικό μερίδιο, οι οποίες απασχολούν πάνω από 120.000 άτομα στην Πολωνία.

Η πολωνική διασπορά υπάρχει επίσης στην Ολλανδία και γίνεται αντιληπτή από τους Ολλανδούς ντόπιους. Οι Πολωνοί μετανάστες αποτελούν την έκτη μεγαλύτερη μεταναστευτική ομάδα στην Ολλανδία.

Οι δύο χώρες διατηρούν στενή σχέση σε άλλους δεσμούς, με αμφότερες να είναι μέλη της Ευρωπαϊκής Ένωσης και του ΝΑΤΟ.

Διπλωματικές αποστολές 

 Η Ολλανδία έχει πρεσβεία στη Βαρσοβία.
 Η Πολωνία έχει πρεσβεία στη Χάγη.

Δείτε επίσης 

 Διεθνείς σχέσεις της Ολλανδίας
 Διεθνείς σχέσεις της Πολωνίας

Παραπομπές

Εξωτερικοί σύνδεσμοι 
 Ολλανδική Πρεσβεία στη Βαρσοβία
 Πρεσβεία της Δημοκρατίας της Πολωνίας στη Χάγη

 
Πολωνια
Ολλανδια